Consiliului municipal

Chișinău

***Nota informativă***

***la proiectul de decizie a Consiliului municipal Chișinău***

***„Cu privire la aprobarea și punerea în aplicare a taxelor locale***

***pentru anul 2020”***

Proiectul de decizie, propus spre examinare, a fost elaborat în conformitate cu art. 288 - 298 din Codul fiscal, aprobat prin Legea nr. 1163-XIII din 24.04.1997, Titlul VII „Taxele locale” (cu modificările şi completările ulterioare), art. 14 (1) şi art. 16 (1) din Legea nr. 231 din 23.09.2010 „Cu privire la comerţul interior”, Hotărârea Guvernului nr. 854 din 28.07.2006 „Cu privire la aprobarea Regulamentului transporturilor auto de călători şi bagaje”, ținând cont de propunerile de modificare a cotelor taxelor locale, aprobate prin decizia Consiliului municipal Chişinău nr. 9/2 din 19.12.2018 pentru anul 2019, înaintate de Direcția generală economie, reforme și relații patrimoniale, Direcția generală comerț, alimentație publică şi prestări servicii, Direcția generală transport public și căi de comunicație, precum și Direcția generală arhitectură, urbanism și relații funciare.

***La taxa pentru unitățile comerciale și/sau de prestări servicii propunerile de modificare sunt:***

Având ]n vedere situația social- economică curentă, cât și faptul că unele cote ale taxelor pentru unitățile comerciale și prestări servicii pentru anul 2019 au fost majorate, se propune păstrarea cotelor taxei pentru unitățile comerciale și prestări servicii pentru anul 2020 la nivelul cotelor stabilite pe anul 2019.

Totodată, ținând cont de prevederile Legii nr. 231/2010 cu privire la comerțul interior și tendința inițierii unor noi genuri de activitate pe teritoriul municipiului Chișinău, se propun următoarele completări la anexa nr. 3 la proiectul de decizie vizat:

1. Pct. 52, după noțiunea *„Hoteluri”*, de completat cu noțiunea *„****Moteluri****”*;
2. Pct. 54, după sintagma „*Agenții de turism (voiaj)*”, de completat cu noțiunea ***„Turoperatori”***;
3. Pct. 60 alin. 1, după sintagma „*- pentru unitățile cu suprafața de la 6,1 m.p.*”, de completat cu sintagma „***- cafenea improvizată***” - ***1000 lei/zi****.*

De asemenea, se propune completarea anexei nr. 3 din proiectul de decizie cu pct. 68-79, expunându-le în următoarea redacție:

|  |  |  |
| --- | --- | --- |
| 68. | Salon SPA | 5 000 |
| 69. | Piscină | 3 000 |
| 70. | Frizerie pentru animale de companie | 4 000 |
| 71. | Spălătorie auto uscată mobilă | 2 000 |
| 72. | Unitate de prestare a serviciilor de vulcanizare mobilă | 3 000 |
| 73. | Atelier de confecționare | 4 000 |
| 74. | Unitate de confecționare până la 30 m.p. | 2 000 |
| 75. | Unitate de prestare a serviciilor de decor/ design | 4 000 |
| 76. | Sală de degustație | 4 000 |
| 77. | Unitate (depozit) de colectare și dezmembrare a automobilelor (pentru comercializarea pieselor) | 10 000 |
| 78. | Unitate (depozit) de colectare și dezmembrare a tehnicii de birou și de uz casnic (pentru comercializarea pieselor) | 5 000 |
| 79. | Închirierea spațiului public pentru organizarea evenimentelor de către organizatori-agenți economici:   * Centrul nucleu-istoric * pe teritoriul sectoarelor | 1000 lei/m2/zi  500 lei/m2/zi |

**La taxa pentru prestarea serviciilor de transport auto de călători în raza municipiului Chișinău,** având în vedere optimizarea rețelei de microbuz și ţinându-se cont de situația la zi ce referitor la rutele de transport public operate cu autobuze private, sunt propuse unele modificări ale cotelor taxei menționate.

1. Menţionăm că pe parcursul ultimilor 3 ani majorarea preţurilor la combustibil, lubrifianţi, piese de schimb şi materiale de exploatare, precum şi tariful de călătorie necorespunzător, au dus la o scădere bruscă a rentabilităţii economice a rutelor de microbuz.

Tariful pentru o călătorie cu microbuzul în mărime de 3 lei a fost stabilit prin decizia CMC nr. 53/37 din 25.07.2006.

Tariful pentru 1 km parcurs în afara razei urbei constituie 0,15 lei şi a fost stabilit încă în anul 2001. Pe când la rutele interurbane, în conformitate cu ordinul Ministrului Transporturilor şi Gospodăriei Drumurilor al Republicii Moldova nr. 67 din 21.03.2008, a fost stabilit tariful pentru 1 km parcurs cu mijloacele de transport de tip comun însumate de 0,48 lei.

În aceste condiţii operatorii de transport nu mai investesc în întreţinerea şi înnoirea parcului rulant de autobuze, nemaivorbind de procurarea autobuzelor noi mai moderne.

Totodată, din anul 2014 au fost luate măsuri de optimizare a reţelei de rute de microbuz prin excluderea dublării acestora cu rutele de troleibuz şi autobuz şi redirecţionarea itinerarelor pe străzile secundare. Aceasta a dus la micşorarea esenţială a fluxului de călători la unele rute şi, ca rezultat, la micşorarea numărului unităţilor de transport, cât şi a conducătorilor auto de categoria respectivă.

Astfel, în perioada anilor 2014-2019 de pe rutele municipale de microbuz s-au retras circa 700 unităţi de transport. În special au avut de suferit şi suferă în continuare rutele de microbuz suburbane şi unele rute care deservesc cartiere, în care fluxul de călători este format numai într-o singură direcţie în funcție de perioada zilei. Unele rute şi-au sistat activitatea (rutele nr. 104, 111, 114, 118, 126, 127, 137, 154, 163, 180, 189, 193), iar altele, ajungând la un număr critic de unităţi de transport, riscă să-şi sisteze activitatea în orice moment (rutele nr. 101, 119, 125, 129, 131, 165, 172, 175,178, 188, 192).

În prezent pe cele 45de rute municipale de microbuz sunt autorizate 794 unităţi de transport faţă de 1750 unităţi care activau în anul 2014. Numărul de microbuze pe rute continuă să se diminueze în continuare.

Acest fapt este îngrijorător, deoarece este din ce în ce mai dificilă deservirea populaţiei municipiului cu transport public, mai ales, în perioada anului şcolar.

Având în vedere cele expuse, este necesar de a prevedea în bugetul pe anul 2020 resurselor pentru procurarea sau asamblarea troleibuzelor, precum şi pentru procurarea autobuzelor de diferită capacitate de transportare.

Totodată, având în vedere deficitul de resurse financiare, ca o măsură preventivă şi provizorie, pentru a nu întrerupe procesul de transportare a călătorilor în municipiul Chişinău, Direcţia generală transport public şi căi de comunicaţii propune ***stabilirea cotelor taxelor locale pentru prestarea serviciilor de transport auto de călători în raza municipiului Chişinău pentru fiecare autovehicul (microbuz sau autobuz)***, ***diminuate față de cotele menționate aprobate pentru anul 2019.***

2. Se propune de a stabili taxa locală lunară în mărime de **300 lei** pentru fiecare unitate de transport, ce prestează servicii de transport auto de călători în regim de taxi pe teritoriul municipiului Chişinău.

**Cotele la toate celelalte taxe locale sunt păstrate la nivelul cotelor aprobate pentru anul 2019 prin decizia CMC nr. 9/2 din 19.12.2018 „Cu privire la aprobarea și punerea în aplicare a taxelor locale pentru anul 2019”.**

În contextul modificărilor menționate, a fost elaborat și se propune spre examinare Consiliului municipal Chișinău proiectul de decizie „Cu privire la aprobarea și punerea în aplicare a taxelor locale pentru anul 2020”.

Șef adjunct al Direcției

Olesea Pșenițchi

Andreeva

02222701